02 | 03 | 2017.

Pályázati Központ

Debreceni EGyetem

Sajtóközlemény

Elindult A DEBRECENI EGYETEM „Az irányított és transzpozon-mediált génbevitel molekuláris kutatása a biztonságosabb génterápia érdekében” című, GINOP-2.3.2-15-2016-00024 azonosító számú Projektje.

**A molekuláris biológia egyik leginkább a jövőbe mutató területéhez tartoznak a génterápiával kapcsolatos kutatások. A humán genom szekvenciájának megismerésével nyilvánvaló lett, hogy bizonyos betegségek csupán egyetlen gén funkciójának a módosulása következtében alakulnak ki. A cél, hogy ezeket a mutációkat korrigálni lehessen, egyre újabb módszerek kidolgozására sarkallja a kutatókat, azonban a legújabb irányított génbeviteli módszerek sem érik el azt a specificitást és hatékonyságot, amely a célzott génterápia biztonságos működéséhez szükséges.**

Projektünk célja e módszerek fejlesztése, génterápiára alkalmassá tétele, amely forradalmasíthatja a modern gyógyászatot, és megfelel a személyre szabott orvoslás gyors fejlődését sürgető társadalmi elvárásoknak. Konzorciális összefogás révén egy olyan működési egység jön létre, amely egy meglévő probléma újfajta megközelítését teszi lehetővé a projekt végrehajtása során. A pályázatban tervezett génterápiás módszerek kifejlesztése nagyban elősegíti új, hazai és nemzetközi együttműködések létrejöttét, és a témák ilyen mértékű összefonódásával keletkező kritikus tömegű információ fajsúlyosabbá teheti Magyarország jelenlétét a nemzetközi színtéren is.

A projekt konzorciumi formában valósul meg, a konzorcium vezetője a Magyar Tudományos Akadémia Szegedi Biológiai Kutatóközpontja.

Támogatás összege 962 017 600Ft

Debreceni Egyetemre eső támogatási összeg: 160 265 600 Ft

Támogatási intenzitás: 100%

Projekt időtartama: 2016.12.01.- 2020.11.30.

Szakmai vezető: Dr. Székvölgyi Lóránt

E-mail: lorantsz@med.unideb.hu